Partei: FDP
Herr Präsident ! Min leeve Mannslüüd un Froonslüüd ! Hüüt snackt wi platt , un ick will ok fast alles op platt seggen . Ick nehm an , Frau Blank , Se nehm mi dat nich ganz so üvel . Wenn mi dat hüüt vör dree Johr einer vertelt har , dat ick noch mal de Gelegenheit har , in Düütschen Bundesdag so ganz offiziell platt snacken to können , un mi de Präsident ok noch offiziell dat Wurt erdeelt , denn har ick dacht , dat is jo gor nich möglich . Da har ick echt jede Wett gegen holn . Nu is dat sowiet . De Bundesregierung het uns Grode Anfrog to de Sok von dat Plattdüütsche beantwurt . Un stellt Jo vör , uns so wichtigen Geschäftsführers _ se speelen een ganz grode Rull hier in Bonn ; hebb ick ja schnell markt _ . _ jo , do mutt man sick god mit holn _ hebbt uns sogor ganze dreeviertel Stunn geben , mihr nich . Deshalb mutt ick jetzt een beten schneller snacken . Uns Kollegen un ok de Froonslüüd hier in Bundesdag mutt ick dorümm um mildernde Umständ bitten _ Frau Blank , dat hebb ick all extra don _ , dat Ji mi viellicht nich immer verstohn . Ober dat is gor nich so slecht ; denn dat , wat man nich verstohn deit , doför mutt man sick nich rechtfertigen . So is dat eenfach . . Plattdüütsch _ oder Nedderdüütsch , wi dat so ganz offiziell heet _ is mien Muttersprok . Ick denk meistens plattdüütsch , to Huus snackt wi platt . Un hier in Bonn muss ick mi dat nich mol afgewöhnen . Hier snack ick ok mit all de , de ick so kenn , platt . Nu wür jo ganz schnell klor _ dat hebbt einige vorher seggt _ , dat se sick in de Europäische Gemeinschaft _ hüüt heet dat jo EU _ öber de Sproken ünnerholn harn , un se harm wat ganz Fastes afmokt . Se wulln de Regional- und Minderheitensproken besonders schützen . In März 1988 hätt de Ständige Konferenz de Europäische Charta för de Regionalund Minderheitensproken besloten . Dor heet dat in de Präambel , de Vörspann _ dat mutt ick op hochdüütsch seggen , weil dat so scheun is ; mol seihe , ob ick dat richtig afliest krieg _ : . In Anbetracht dessen , daß das Recht der Bevölke - rung , sich in ihrem privaten und gesellschaftli17588 Deutscher Bundestag _ 12 . Wahlperiode _ 203 . Sitzung . Bonn , Freitag , den 14 . Januar 1994 Lisa Peters chen Leben in ihren Regional- und Minderheitensprachen auszudrücken , ein unantastbares Recht in Übereinstimmung mit den in der Internationalen Vereinbarung der Vereinten Nationen über die bürgerlichen und politischen Rechte , in der Konvention zum Schutze der Menschenrechte und Grundfreiheiten des Europarats sowie in der Schlußakte der Konferenz für Sicherheit und Zusammenarbeit in Europa enthaltenen Grundsätze darstellt . . . Ich glaube , das ist wichtig für alle hochdeutsch Sprechenden . Carl Ewen har dat eben all erwähnt . . Mi dücht eenfach , beter kann man dat öberhaupt nich seggen . Dat mutt man nich unbedingt in Hochdüütsch öbersetten , hebb ick ober doon . De Hochdüütschen , de hier im Sool sitt , de brukt öberhaupt keen Angst hebben , dat wi se irgendwie verdrängt . Deshalb könnt de Mannslüüd und de Froonslüüd , de in Sool sund _ ober hüüt sind nich ganz so veel dovon hier _ , ihren Dialekt ruhig wedder snacken . Un de ut de Freistooten könnt hier auch wedder ganz selbstbewußt sitten . Uns Bundesregeerung wür sick tämlich schnell mit den Regeerungen ut Schleswig-Hulsteen und Brannenborg eenig : Friesisch , Dänisch und Sorbisch schull in de Charta , Deel III , anmellt warn . Ober Plattdüütsch ? Nee . Is dat öberhaupt een Sprok ? , hebbt se seggt . Hier müssen wi erst Bewiese söken , Frünn gewinnen un düchtig bohrn . Dat hebbt wi jo ok schafft . Dat Godachten von Menke seggt ganz klor , Plattdüütsch is een eegene Sprok . Dor bit keen Muus een Foden af . Dat is eenfach so . . 8 bis 10 Millionen Minschen snackt platt . Dormit is dat 'n Regionalsprok , wi de Charta dat vörschrifft . Deshalb mutt uns Bundesregeerung nich op de Minnerheiten rumhaun . Dat is wat von güstern . Mit uns Kollegen und Kolleginnen köm wi ok schnell to Putt . Ruckzuck harm wi de ganzen Ünnerschriften hebbt . Dormit stünn de Grode Anfrog . Een Grode müß dat schon ween , sonst harm wi hier hüüt nich doröber snacken kunnt . Een Lütte Anfrog , de wür all längst irgendwo in de Akten verschwunden . . In all de Bundeslänner , wo platt snackt ward , harm wi schnell Frünn funnen . Ok de Landdagsfrakschonen in de Flächenlänner hebbt uns düchtig Kolben . Se hebbt Andräg stellt , se hebbt ganz dumm frogt _ ick frei mi , dat hier hüüt so veel ut de Länner sitt _ , un se hebbt dat op denn Punkt bröcht . Un erst de eenfachen Lüüd öberall in Lann _ dat is hier seggt worn _ , de hebbt seggt : Plattdüütsch mutt blieben , un wi stoht dorto . Dat mutt erholn warn . Se hebbt an de Ministerpräsidenten schreeben . Ick hebb mi seggen loten : Schröder in Hannober hett sick noch een por Waschkörb köpen muss , domit he öberhaupt de veelen Breef irgendwo opbewohrn kunnt . Sonst war he domit gor nich klorkömmt . Doför möcht ick mi öberhaupt bedanken : bie de veelen Minschen , de uns eenfach schrieven hebbt . . Dat zeigt mol , dat disse Scheune , warme Sprok bi de Minschen in Norddüütschland een ganz Broten Wert hett . Plattdüütsch , domit kannst fast allns seggen , wat du denkst . Du kannst de Minschen ganz schlecht beleidigen . . _ Is so . _ Ok wenn du dat ganz düütlich seggst , denn is dat noch immer so . Un weil dat ok so blieven schull , deshalb meinen wi , dat uns Sprok in de Europäische Charta , Deel III , opnohm warn mutt . Do givt dat nix anners . Hier geiht dat nur noch grode ut , un do sund wi uns ok alle einig . In Deel III hebbt se ganz veel rinschreben . Bestimmungen nennt se dat . 35 mußt du dorvon inholn _ ick meen de Länner . Alle twee Johr möt se sick in Europarot melln , een richtigen Bericht afgeben , dormit dat ok alles nich vergeten ward . Mien Heimatland Nedersachsen kann dat , seggt uns toständige Ministerin . Un Heide Simonis _ dat is all seggt worn _ in Hulsteen hett ok all afnickt un will tostimmen . De Bürgermeister in Hamborg meent , he kann dor nich so ganz mitholn . 31 Punkte , de kriegt he ok tosamen . Ober _ so hett he seggt ; mien Vörredner hett dat ok all seggt _ wenn de Flächenstooten dat meent , dann mokt wi dat mit .